wickkiey/tamil-wikipedia-chunked huggingface dataset:
# பாக்யாத வளையல் காரா

## பாடல் வரிகள்

### ஆங்கிலத்தில்

**LADY :**
Bhaagyada baLegaara hOgi bA nan thavarIgE
Bhaagyada baLegaara hOgi bA nan thavarIgE  
**BANGLE SELLER**
ninna thavarUrA naanEnu ballenu
ninna thavarUrA naanEnu ballenu
goththilla enage guriyilla elebaale
goththilla enage guriyilla elebaale
thOrisu bAre thavarUra  
**LADY:**
Bhaagyada baLegaara hOgi bA nan thavarIgE
Bhaagyada baLegaara hOgi bA nan thavarIgE  
**LADY:**
bALe balakke bIdu sIbe edakke bIdu
bALe balakke bIdu sIbe edakke bIdu
natta naduvElli nI hOgu baLegAra
natta naduvElli nI hOgu baLegAra
allihudhennA thavarUru  
**BANGLE SELLER:**
muththaidhe ele heNNe thOru bA nin thavarUrA
muththaidhe ele heNNe thOru bA nin thavarUrA  
**LADY:**
hanchina mane kANO kanchina kadha kANO
hanchina mane kANO kanchina kadha kANO
inchaadOveradu giLi kANO baLegaara
allihudhennA thavarUru  
**BANGLE SELLER:**
muththaidhe ele heNNe thOru bA ninna thavarUrA
muththaidhe ele heNNe thOru bA ninna thavarUrA  
**LADY:**
Ale AduththAvE gANa thiruguththAvE
Ale AduththAvE gANa thiruguththAvE
navilu saaranga nalidhAvE baLegaara
allihudhennA thavarUru  
**BANGLE SELLER:**
muththaidhe ele heNNe thOru bA ninna thavarUrA
muththaidhe ele heNNe thOru bA ninna thavarUrA  
**LADY:**
muththaidhe hattIli muththina chapra haasi
muththaidhe hattIli muththina chapra haasi
natta naduvElli pagadeya AduththaaLe
natta naduvElli pagadeya AduththaaLe
avaLe kaNO nanna hadedhavva  
**BANGLE SELLER:**
muththaidhe ele heNNe thOru bA ninna thavarUrA
muththaidhe ele heNNe thOru bA ninna thavarUrA  
**LADY:**
achcha kempina baLe,hasiru gIrina baLe
achcha kempina baLe,hasiru gIrina baLe
nanna hadedhavvage balu Ase baLegaara
nanna hadedhavvage balu Ase baLegaara
kondu hOgo nanna thavarIge  
**LADY:**
Bhaagyadha baLegaara hOgi bA nan thavarIgE
Bhaagyadha baLegaara hOgi bA nan thavarIgE
Bhaagyadha baLegaara hOgi bA nan thavarIgE
Bhaagyadha baLegaara hOgi bA nan thavarIgE  
**BANGLE SELLER:**
ninna thavarUra nAnEga bllenu
gotthAithu enage guriyAythu ele bAle
hOgi barthini ninna thavrige  
**LADY:**
Bhaagyadha baLegaara hOgi bA nan thavarIgE
Bhaagyadha baLegaara hOgi bA nan thavarIgE  
**BANGLE SELLER:**
mutthaide ele heNNe hOguve nin thavarige  
**LADY:**
Bhaagyadha baLegaara hOgi bA nan thavarIgE  
**BANGLE SELLER:**
mutthaide ele heNNe hOguve nin thavarige
# பாக்யாத வளையல் காரா

## பாடல் வரிகள்

### தமிழில்

**பெண்:**
அன்புள்ள வளையல் காரரே,
தயவுசெய்து என் சொந்த ஊருக்குச் செல்லுங்கள்.  
**வளையல் விற்பனையாளர்:**
உங்கள் ஊர் எதுன்னு எனக்கு எப்படியம்மாத் தெரியும்?
எனக்கு வழி தெரியவில்லை. அங்கு எப்படிச் செல்வது என்று எனக்குக் கூறுங்கள்.  
**பெண்:**
என் ஊருக்குச் செல்லும் வழியில் வலதுபுறத்தில் வாழைத் தோட்டத்தைக் காண்பீர்கள்,
இடதுபுறத்தில் கொய்யாத் தோட்டமும்,
இந்த இரண்டிற்கும் நடுவில் உள்ள பாதையில் செல்லுங்கள்,
அது உங்களை என் வீட்டிற்கு அழைத்துச் செல்லும்.  
**வளையல் விற்பனையாளர்:**
ஏய், புதிதாகத் திருமணமான பெண்ணே,
உங்கள் வீட்டை எனக்குக் காட்டவும்.  
**பெண்:**
சிவப்பு ஓடுகளால் கட்டப்பட்ட வீடு, என் வீட்டின்
கதவு வெண்கலத்தால் ஆனது,
அங்கே இரண்டு கிளிகள் பாடும், அதுதான் என் வீடு.  
**வளையல் விற்பனையாளர்:**
ஏய், புதிதாகத் திருமணமான பெண்ணே,
உங்க வீட்டை எனக்குக் காட்டுங்கள்.  
**பெண்:**
வெல்லம் தயாரிக்கப்படும், எண்ணெய் சக்கரம் சுழலும்.
மயில்கள், புள்ளிமான்கள் நடனமாடும்.
அதுவே என் சொந்த ஊர்.  
**வளையல் விற்பனையாளர்:**
ஏய், புதிதாகத் திருமணமான பெண்ணே,
உங்கள் வீட்டை எனக்குக் காட்டுங்கள்.  
**பெண்:**
முத்துக்களால் அலங்கரிக்கப்பட்ட கூடாரம் - என் அம்மா இன்னும் அதற்குள் பகடை விளையாடுகிறார்கள்.
(திருமணக் கொண்டாட்டம் இன்னும் முடியவில்லை என்பதைக் குறிக்கின்றது, திருமணத்திற்காக அமைக்கப்பட்ட தற்காலிக கட்டுமானம் இன்னும் புதியதாகவே உள்ளது).  
**வளையல் விற்பனையாளர்:**
ஏய், புதிதாகத் திருமணமான பெண்ணே,
உங்கள் வீட்டை எனக்குக் காட்டுங்கள்.  
**பெண்:**
என் அம்மாவுக்கு அடர் சிவப்பு வளையல்கள் மிகவும் பிடிக்கும்,
பச்சை வளையல், குரோஸ்..
நீங்க அங்க போகும்போது அவற்றை எடுத்துச் செல்லவும்.  
அன்புள்ள அதிர்ஷ்ட வளையல் விற்பனையாளரே.
தயவுசெய்து என் சொந்த ஊருக்குச் செல்லுங்கள்.  
**வளையல் விற்பனையாளர்:**
இப்போது உங்கள் வீட்டை எனக்குத் தெரியும்,
எனக்கு வழிகள் கிடைத்தன,
நான் நிச்சயமாக அதைப் பார்வையிடுவேன்.
# அகி கிட்டி

**அகி கிட்டி** (*Aki Kiti*) என்பது அரை உடல் தொடர்பு போர் விளையாட்டாகும். இவ்விளையாட்டு உள்ளங்கால்களால் உதைத்தல் மற்றும் தடுப்பது ஆகியவற்றை உள்ளடக்கியது. இந்திய நாட்டின் நாகாலாந்து மாநிலத்தின் சுமி நாகா பழங்குடியினரிடமிருந்து தோன்றிய பாரம்பரிய விளையாட்டாகும். தரையில் ஒரு வட்ட வளையத்திற்குள் விளையாடப்படும் இவ்விளையாட்டு பொதுவாக இரண்டு போராளிகளுக்கு இடையில் விளையாடப்படுகிறது. எதிரணியினரை முழங்கால் அல்லது தொடுதிரையில் கைகளால் விழச் செய்வதோ அல்லது விளையாடும் மண்டலத்திற்கு வெளியே காலடி எடுத்து வைப்பதோ இதன் நோக்கமாகும்.
# அகி கிட்டி

## வரலாறு

அகி கிட்டி வடகிழக்கு இந்தியா மலைப்பாங்கான நாகாலாந்து மாநிலத்தின் (தற்போது கிறித்துவ மதத்திற்கு மாறியவர்கள்) சூமி நாகா பழங்குடியினரிடையே விளையாட்டாக உருவானது. முதலில், தவறுகளை சரிசெய்வது, மரியாதையை மீட்டெடுப்பது அல்லது வன்முறையை நாடாமல் பழங்குடியினருக்கும் சமூகத்திற்கும் இடையேயான "கணக்குகளைத் தீர்ப்பது" என்ற நோக்கத்திற்காக மட்டுமே விளையாட்டு நிகழ்வாக கருதப்பட்டது. இவ்விளையாட்டு பழங்குடி விழாக்களின் போது நடைமுறையில் இருந்தது. 1922 ஆம் ஆண்டில் வெளியிடப்பட்ட மானுடவியலாளர் சான் கென்றி கட்டன் எழுதிய தி செமா நாகாசு என்ற புத்தகத்தில் *அகி கிட்டி* விளையாட்டு பற்றி விவரிக்கப்பட்டுள்ளது. அகி கிட்டி என்றால் "உதை சண்டை" என்று பொருள் ஆகும்.
# அகி கிட்டி

## நவீனகால நடைமுறை

கலையை மேம்படுத்துவதற்கும் புத்துயிர் பெறுவதற்கும் 2014 ஆம் ஆண்டில் அபுயேமி அகிகிட்டி சங்கம் உருவாக்கப்பட்டது. இச்சங்கம் விளையாட்டை தடகளமாக வகைப்படுத்தினர். அன்றைய தினத்திலிருந்து நவம்பர் மாதம் புகோபோட்டோ என்ற நகரத்தில் நடைபெறும் வருடாந்திர துவுனி விழாவில் நடைபெறும். துவுனி விழாவில் அகிகிட்டி சாம்பியன்சிப்பில் ஆண்டுதோறும் இவ்விளையாட்டு போட்டியிடுகிறது. இவ்விளையாட்டு மூன்று சுற்றுகளுடன் மூன்று முதல் நான்கு நிமிடங்கள் வரை விளையாடப்படுகிறது. கையைப் பயன்படுத்துவது இவ்விளையாட்டில் தவறு ஆகும். 2018 ஆம் ஆண்டில், கிசாமா பாரம்பரிய கிராமத்தில் கார்ன்பில் விழாவில் இச்சங்கம் அகி கிட்டி விளையாட்டினை ஆர்ப்பாட்டம் செய்தது.
# அகி கிட்டி

## மேலும் பார்க்கவும்

- குத்துச்சண்டை
- டேக்வாண்டோ
# இலட்சுமி குன்வர்

**இலட்சுமி குன்வர்** (*Laxmi Kunwar*) நேபாளத்தை சேர்ந்த ஒரு தடகள வீராங்கனை ஆவார். இவர் ரியோ டி செனிரோவில் நடைபெற்ற இணை ஒலிம்பிக் விளையாட்டுகளில் நீச்சல் போட்டியில் நேபாளத்தைப் பிரதிநிதித்துவப்படுத்தினார். இந்த சிறப்பைப் பெற்ற முதல் நேபாள தடகள வீராங்கனை இலட்சுமி குன்வர் ஆவார். எசு6 வகை 100 மீட்டர் எதேச்சை பாணி நீச்சல் போட்டியில் பங்கேற்றார்.
# இலட்சுமி குன்வர்

## வாழ்க்கை

லட்சுமி குன்வர் 16 வயதில், நேபாளத்தில் உள்ள தனது கிராமத்திற்கு அருகிலுள்ள காட்டில் புல் சேகரிக்கும் போது ஒரு மரத்திலிருந்து கீழே விழுந்தார். முதுகுத் தண்டில் எலும்பு முறிவு ஏற்பட்டு, இதன் காரணமாக இலட்சுமி குன்வரின் கால்கள் செயலிழந்தன. குன்வர் தனது குறைபாட்டை சரிசெய்ய போதிய வசதிகள் இல்லாத காரணத்தால் பள்ளியை விட்டு வெளியேற வேண்டிய கட்டாயம் ஏற்பட்டது.  
பின்னர் இவரது குடும்பம் காத்மாண்டுவிற்கு குடிபெயர்ந்தது, மேலும் திறமையான வணிக நிர்வாகத்தினால் தனது கல்வியைத் இவரால் தொடர்ந்து படிக்க முடிந்தது.
# இலட்சுமி குன்வர்

## விருதுகள்

இலட்சுமி குன்வருக்கு 2017 ஆம் ஆண்டு நேபாளத்தில் உள்ள புத்தர் நல்லிணக்க அறக்கட்டளையால் புத்தர் நல்லிணக்க பிமலா ரெக்மி சமூக சேவை விருது வழங்கப்பட்டது. ஒட்டுமொத்த சமூகத்திற்கும் குன்வரின் பங்களிப்பை அங்கீகரிப்பதற்காக இது வழங்கப்பட்டது.
# சிலாங்கூர் சுல்தான் சாலேவுதீன்

**சுல்தான் சாலேவுதீன்** அல்லது **சிலாங்கூர் சுல்தான் சாலேவுதீன்** (ஆங்கிலம்: *Salehuddin of Selangor*; மலாய்: *Sultan Salehuddin Shah ibni Almarhum Yamtuan Muda Riau II Opu Daeng Chelak*; (சாவி: سلطان صالح الدين شاه ابن المرحوم يمتوان مودا رياو ٢ اوڤو داءيڠ چلق; சீனம்: 雪兰莪州的萨勒胡丁) (1705–1782) என்பவர் 1766 முதல் 1782 வரையில் சிலாங்கூர் சுல்தான் பதவி வகித்தவர்; மற்றும் 1-ஆவது சிலாங்கூர் சுல்தான் ஆவார். இவரின் இயற்பெயர் ராஜா லுமு பின் ஒப்பு டாயேங் செலாக் *(Raja Lumu bin Opu Daeng Chelak).*  
சுல்தான் சாலேவுதீன், பூகிஸ் போர்வீரர் இளவரசர் ஓபு டேங் செலாக் என்பவரின் மகனாவார். அவர் 1766-ஆம் ஆண்டு சிலாங்கூரின் சுல்தான் சாலேவுதீன் என்ற பட்டத்தைப் பெற்றார். 17-ஆம் நூற்றாண்டின் இறுதியில் தீபகற்ப மலேசியாவின் மேற்கு கடற்கரையில் பூகிஸ் மக்கள் ஏற்கனவே குடியேறி விட்டனர்.
# சிலாங்கூர் சுல்தான் சாலேவுதீன்

## பின்னணி

1705-ஆம் ஆண்டு, சுல்தான் சாலேவுதீன் பிறந்த போது அவருக்கு வைக்கப்பட்ட பெயர் ராஜா லுமு பின் ஒப்பு டாயேங் செலாக் *(Raja Lumu bin Almarhum Opu Daeng Chelak).* அவர் பூகிஸ் போர் வீரரான டாயேங் செலாக்கிற்கும் முதல் மனைவி எஞ்சிக் தொமித்தாவிற்கும் பிறந்த இரண்டாவது மூத்த மகன் ஆவார். இவர் 1743-ஆம் ஆண்டு, ராஜா லுமு எனும் பெயரில் சிலாங்கூரின் முதல் ராஜா *(Raja of Selangor)* என்ற பட்டத்தைப் பெற்றுக் கொண்டார். பின்னர் 1766-ஆம் ஆண்டு சிலாங்கூரின் முதல் சுல்தானாகப் பதவியேற்கும் வரை ராஜா என்ற பட்டத்தை வைத்திருந்தார்.
# சிலாங்கூர் சுல்தான் சாலேவுதீன்

## சிலாங்கூர் சுல்தான்

ராஜா லுமுவைத் (சுல்தான் சாலேவுதீன்) தொடர்ந்து, இரண்டு பூகிஸ் தலைவர்கள் சிலாங்கூர் பகுதியில் குடியேறினர்: கிள்ளானில் ராஜா துவா குடியேறினார்; மற்றும் லுக்குட் பகுதிக்கு தெற்கே உள்ள லிங்கியில் டாயேங் கெம்போஜா குடியேறினார்.  
ராஜா லுமு முதலில் பேராக் சுல்தான் மற்றும் ஜொகூர் சுல்தான் ஆகிய இரு தரப்புகளிடம் இருந்து எதிர்ப்புகளைச் சந்திக்க வேண்டிய கட்டாயம் ஏற்பட்டது. அதே கட்டத்தில் இடச்சுக்காரர்களிடம் இருந்தும் எதிர்ப்பைச் சந்திக்க வேன்டி இருந்தது. ஆனால் இறுதியில் தனது இறையாண்மையை வலுப்படுத்த முடிந்தது. நவம்பர் 1766-இல் பேராக் சுல்தானின் சகோதரர் மகளை மணந்ததன் மூலம் ராஜா லுமுவின் சட்டபூர்வமான தன்மை பலப்படுத்தப்பட்டது.  
1766-ஆம் ஆண்டு வாக்கில், புதிதாக முடிசூட்டப்பட்ட சுல்தான் சாலேவுதீன், தன் அரச நிர்வாகத்தின் தளம் சிலாங்கூர் ஆற்றுப் படுகையின் ஓரத்தில் அமைந்து இருந்ததால், 'சிலாங்கூர்' என்ற பெயரை தன் சுல்தானகமாகப் பயன்படுத்தினார்.
# வருணி

**வருணி** (*Varuni*) என்பது இந்துக் கடவுளான வருணனுடன் தொடர்புடைய பல தெய்வங்களின் பெயராகும். அதாவது வருணனின் மனைவி (வருணனி என்றும் அழைக்கப்படும்), அவரது மகள் (மதுவின் தெய்வம்), மற்றும் அவரது சக்தியின் உருவகம் (சப்தகன்னியர் அல்லது தாய்த் தெய்வம்). சில நேரங்களில், இந்தத் தெய்வங்கள் ஒரே தெய்வமாக அடையாளம் காணப்படுகின்றன. இந்தச் சூழலில், இவர் மதுவின் தெய்வம், *பாற்கடலைக் கடைந்தபோது* தோன்றிய வருணனைத் தன் துணைவியாகத் தேர்ந்தெடுத்தாள். வருணி என்ற சொல் ஒரு மதுபானத்தையும் குறிக்கிறது.
# வருணி

## வருணனின் மனைவி

வருணி **வருணணி** என்றும் **ஜலதேவி** என்றும் அழைக்கப்படுகிறார். வருணனின் இரண்டு முக்கிய மனைவிகளில் இவளும் ஒருத்தி. மற்றவர் கௌரி தேவி. சில நூல்களில், கௌரி என்பது வருணியின் மற்றொரு பெயர் எனத் தெரிவிக்கின்றது. பொதுவாக வருணி தன் கணவருடன் சித்தரிக்கப்படுகிறார்.
# வருணி

## வருணனின் மகள்

**வருணி** என்ற பெயரைக் கொண்ட இரண்டாவது தெய்வம் வருணனின் மகள். இவர் மதுவின் தெய்வமாகக் கருதப்படுகிறார். *புராணங்களின்படி*, தேவர்களும் அசுரர்களும் பாற்கடலைக் கடைந்தபோது, வருணி பாற்கடலிலிருந்து வெளியே வந்தார் என்றும் கைகளில் ஒரு பானை மதுவை வைத்திருந்தார் என்றும் தெரிவிக்கப்படுகிறது.  
*பாகவத புராணத்தின்படி*, வருணி அசுரனால் கைப்பற்றப்பட்டார். ஆனால் *இராமாயணம்* வருணி தேவர்களுடன் வாழத் தேர்ந்தெடுத்ததாக விவரிக்கிறது.
# வருணி

## மாத்ரிகா

மூன்றாவது தெய்வம் மச்ச புராணத்தில் காணப்படும் ஒரு சப்தகன்னியர் ஆவார். இவர் முதல் வருணியின் வெளிப்பாடாகவும், வருணனின் தெய்வீக ஆற்றலாகவும் இருக்கிறார். கதையின்படி, இவர் அந்தகாசூரன் என்ற அரக்கனின் இரத்தத்தைக் குடிக்கப் படைக்கப்பட்டாள் என்றும் 64 யோகினிகளில் ஒருவர் என்பதாகும்.
# ஆன மருதா

**ஆன மருதா** (*Aana Marutha*) இந்தியாவின் கேரள மாநிலத்தில் பிரபலமான புராண பெண் கதாபாத்திரம் . ஆனா மருதா பெரும்பாலும் இரத்தம் உறிஞ்சும் தீய ஆவியாகச் சித்தரிக்கப்படுகிறது. இவர் காம வேட்கை மற்றும் காமக் குறும்புகளுக்குப் பெயர் பெற்றவர்.
# ஆன மருதா

## யூ டியூப் தொடரில்

மலையாள நாட்டுப்புறக் கதைகளின் பேய்கள் - ஈனம் பேச்சி, அருகோலா , குட்டிச்சாத்தான், ஆனா மருதா, நீட் அருகோலா, தென்டன் ஆகியவை யூடியூப்பில் வெளியிடப்பட்ட ஸ்டுடியோ ஈக்சரசின் அசைவூட்ட மலையாளக் குறும்படமான *கண்டிட்டுண்ட்* (அதைக் கண்டேன்!) உயிரோட்டமாக வருகின்றன. இதில் *ஆன மருதா* யானை போன்ற ஒன்றரை அடி உயிரினம் ஆகும்.
# அனில் குமார் போரோ

**அனில் குமார் போரோ** (*Anil Kumar Boro*)(பிறப்பு: திசம்பர் 9, 1961) ஓர் இந்தியக் கல்வியாளரும் நாட்டுப்புறவியலாளரும் ஆவார். இவர் போடோ இலக்கியம், நாட்டுப்புற ஆய்வுகளுக்கு அளித்த பங்களிப்புகளுக்குப் பெயர் பெற்றவர். இவர் குவகாத்தி பல்கலைக்கழகத்தில் நாட்டுப்புறவியல் துறையின் தலைவராகப் பணியாற்றி வருகிறார். இலக்கியம், கல்வித் துறைகளில் இவர் ஆற்றிய பணிக்காக 2025ஆம் ஆண்டு இவருக்கு பத்மசிறீ விருது வழங்கப்பட்டது.
# அனில் குமார் போரோ

## இளமையும் கல்வியும்

அனில் குமார் போரோ 1961ஆம் ஆண்டு திசம்பர் 9ஆம் தேதி இந்தியாவின் அசாமில் உள்ள மனாசு தேசிய பூங்காவிற்கு அருகிலுள்ள ககிதாமா கிராமத்தில் பிறந்தார். இவர் தனது பள்ளிப் படிப்பை ககிதாமாவில் உள்ள என். கே. பி. உயர்நிலைப் பள்ளியில் முடித்தார். பின்னர் அவ்லியில் உள்ள பி. எச். கல்லூரியில் உயர்கல்வி பயின்றார். போரோ குவகாத்தி பல்கலைக்கழகத்தில் ஆங்கில இலக்கியத்தில் முதுகலைப் பட்டம் பெற்றார். பின்னர் இதே நிறுவனத்தில் நாட்டுப்புறவியல் ஆய்வுகளில் முனைவர் பட்டம் பெற்றார்.
# அனில் குமார் போரோ

## தொழில்

போரோ 1988ஆம் ஆண்டு கேத்ரியில் உள்ள திமோரியா கல்லூரியில் ஆங்கில விரிவுரையாளராகத் தனது கல்விப் பணியினைத் தொடங்கினார். 2000ஆம் ஆண்டில், இவர் குவகாத்தி பல்கலைக்கழகத்தில் நாட்டுப்புறவியல் ஆய்வுகள் துறையில் சேர்ந்தார். தற்போது போரோ இத்துறையின் தலைவராகப் பணியாற்றுகிறார். இவரது ஆராய்ச்சி நாட்டுப்புற இலக்கியம், பின்நவீனத்துவம் மற்றும் போடோ இலக்கியம் ஆகியவையாகும். இவர் இந்தியாவில் பூர்வீகக் கலாச்சாரங்களின் ஆய்வு மற்றும் பாதுகாப்பிற்குக் குறிப்பிடத்தக்கப் பங்களிப்பை வழங்கிவருகிறார்.
# அனில் குமார் போரோ

## தொழில்

### இலக்கியப் பங்களிப்புகள்

போடோ நாட்டுப்புறவியல் மற்றும் இலக்கியம் குறித்து போரோ பல புத்தகங்கள் மற்றும் ஆராய்ச்சிக் கட்டுரைகளை எழுதியுள்ளார். இவருடைய குறிப்பிடத்தக்கப் படைப்புகளில் பின்வருவன அடங்கும்:  
- *போடோ இலக்கிய வரலாறு*-*A History of Bodo Literature*
- *டெல்பினி ஒந்தை முவாடை அர்வ் குபுன் குபுன் கோந்தை* (இது அவருக்கு 2013இல் சாகித்திய அகாதமி விருதை பெற்றுத் தந்தது)  
போடோ நாட்டுப்புறக் கதைகளை ஆவணப்படுத்துவதிலும் பாதுகாப்பதிலும் இவரது பணிகள் முக்கியப் பங்கு வகித்துள்ளன. மேலும் இவை பரந்த கல்வி, கலாச்சாரப் பார்வையாளர்களுக்கு அணுகக்கூடியதாக அமைகின்றன.
# அனில் குமார் போரோ

## சாதனைகள்

- பத்மசிறீ (2025) – இலக்கியம், கல்வி பங்களிப்புகளுக்காக
- சாகித்திய அகாதமி விருது (2013)– இவரது கவிதைத் தொகுப்பிற்காக
- ரங்சார் இலக்கிய விருது - போடோ இலக்கிய மன்றத்தால் வழங்கப்பட்டது
- ஒபிடோசு சர்வதேச இலக்கிய விழா (போர்ச்சுகல், 2019) மற்றும் எசு ஓ ஏ இலக்கிய விழா (புவனேசுவரம், 2024) போன்ற பல்வேறு சர்வதேச இலக்கிய விழாக்களில் பங்கேற்றுள்ளார்.
- இத்தாலியில் (2018) நடைபெற்ற சர்வதேச நாட்டுப்புறக் கதை ஆராய்ச்சி சங்கம் மாநாடு உட்பட மதிப்புமிக்க மாநாடுகளில் ஆராய்ச்சிக் கட்டுரைகளைச் சமர்ப்பித்துள்ளார்.
# அனில் குமார் போரோ

## தனிப்பட்ட வாழ்க்கை

அனில் குமார் போரோ தனது தனிப்பட்ட வாழ்க்கையை இரகசியமாக வைத்திருக்கிறார். நாட்டுப்புறவியல் ஆய்வுகளில் இளம் ஆராய்ச்சியாளர்கள் மற்றும் மாணவர்களுக்கு வழிகாட்டுதலுக்காக இவர் அறியப்படுகிறார். கல்வி மற்றும் இலக்கியத்திற்கான இவரது அர்ப்பணிப்பு கல்வி வட்டாரங்களில் இவருக்கு மிகுந்த மரியாதையைப் பெற்றுத் தந்துள்ளது.
# அனில் குமார் போரோ

## தாக்கம்

போடோ கலாச்சாரம், மொழியை மேம்படுத்துவதில் போரோவின் பணி குறிப்பிடத்தக்கப் பங்கைக் கொண்டுள்ளது. இவரது ஆராய்ச்சி பூர்வீக அறிவு அமைப்புகளைப் பாதுகாப்பதற்கும் அசாமின் இலக்கிய மரபுகளைப் பற்றிய ஆழமான புரிதலை வளர்ப்பதற்கும் பங்களித்துள்ளது. இவரது அறிவார்ந்த பங்களிப்புகள் எதிர்காலத் தலைமுறை எழுத்தாளர்கள், நாட்டுப்புறவியலாளர்களுக்குத் தொடர்ந்து உத்வேகம் அளிக்கின்றன.
# ராச நடனம்

ராஸ் மேலா என்னும் திருவிழாவில் ஆடப்படும் ஆடல் ***ராச நடனம்*** ஆகும். பங்களாதேஷ் பகுதியில் கொண்டாடப்படும் பாரம்பரிய மற்றும் கலாச்சார முக்கியத்துவம் வாய்ந்த திருவிழாவாக ராச பூர்ணிமா கருதப்படுகிறது. இந்த திருவிழா ஆண்டுக்கு ஒருமுறை கார்த்திகை மாதத்தில் வரும் பௌணர்மியின் போது கொண்டாடப்படுகிறது. இத்திருவிழாவின்போது ராச நடனம் ஆடப்படுகிறது.பார்வைக்குப் புலப்படாத உணர்வுகளின் வடிவங்களைச் சித்திரிக்கும் வகையில் அமைக்கப்பட்டிருக்கும் இந்நடனம் மணிப்புரி பண்பாட்டின் உன்னதமான செவ்வியல் படைப்பாக உள்ளது.
# ராச நடனம்

## பின்னணி

இந்த ராச நடனம் ஐந்து பிரிவுகளாகப் பிரிக்கப்பட்டுள்ளது. மகா ராஸ், பஸந்த ராஸ், குஞ்ச ராஸ், திவ்ய ராஸ் ஆகியவை அப்பிரிவுகள் ஆகும். இவற்றுள் மகா ராஸ் மிகவும் விரிவான நடனமாகும். பாகவதப் புராணத்தின் ஐந்தாம் பாகத்தில் விளக்கப்பட்டுள்ள புராணக்கதையின்படி இந்நடனம் மேடையில் நிகழ்த்தப்படுகிறது. கிருஷ்ணர் - ராதை சந்திப்பு, கோபிகையரின் கூட்டம் , கோபிகைகளின் உணர்வு வெளிப்பாடு, கிருஷ்ணர் மற்றும் ராதையின் நடனம், கோபிகைகளின் நடனம், கிருஷ்ணர் மறைந்து கொள்ளுதல், மீண்டும் தோன்றுதல், புல்லாங்குழல் இசை மற்றும் அனைவரும் வீடு திரும்புதல் ஆகியவை இந்நடனத்தில் காட்சிப்படுத்தப்படுகின்றன. பொதுவாக இந்நடனத்தில் கிருஷ்ணர் மற்றும் ராதை வேடங்களை ஐந்து வயதிற்கு உட்பட்ட குழந்தைகள் ஏற்று நடிப்பது வழக்கமாக இருக்கிறது.
h ஐந்து வயதிற்கு மேல் குழந்தைகளின் தெய்வத்தன்மை இழக்கப்படுவதாக மணிப்புரி மக்கள் நம்புகின்றனர்.இருப்பினும், முதன்மை நாடக நிகழ்ச்சிகள் மற்றும் பாடல்கள் ராதாவின் தோழர்களை சித்தரிக்கும் இளம் பெண்களால் வழங்கப்படுகின்றன.ராச லீலா கோவிந்தரின் பெரிய கோவில் பந்தலில் உள்ள தெய்வத்தின் சிலைக்கு முன்னால் கலைஞர்களால் நிகழ்த்தப்படும் நாத சங்கீர்த்தனம் என்னும் இசை வழிபாட்டுடன் தொடங்குகிறது. மிருதங்கம் மற்றும் சங்குகளுடன், கலைஞர்கள் சிறப்பு அலங்காரத்தில் அலங்கரித்து சங்கீர்த்தனம் செய்கிறார்கள். ராச நடனத்தின் மையப்பகுதியாக பாங்கி பரேங் அமைகிறது. இந்த நடனம் ஐந்து மணிநேரங்களுக்கு மேலாக நிகழ்த்தப்படும். இந்த நடனத்தின் மூலம் பக்தர்கள் உணர்வுரீதியாக கிருஷ்ணருடன் ஒன்றிணைகிறார்கள். இந்த நடனத்திற்கான பாடல்கள் வங்காளம், மைதிலி, மேய்தி ஆகிய மொழிக் கவிதைகளிலிருந்து எடுக்கப்படுகின்றன.
# ராச நடனம்

## அங்கீகாரம்

மணிப்புரி நடனம் கவிஞர் ரவீந்திரநாத் தாகூரால் வெளி உலகிற்கு அறிமுகம் செய்யப்பட்டது. 1926ஆம் ஆண்டு அவர் ஸைல்ஹெட் என்னும் இடத்திற்குச் சென்றிருந்தபோது இந்நடனத்தின் நுட்பமான அசைவுகளால் கவரப்பட்டார். அதன்பிறகு இந்நடனத்தின் முதன்மைக் கூறுகளைத் தனது நாட்டிய நாடகங்களுக்குப் பயன்படுத்திக் கொண்டார். மணிப்புரி இன மக்கள் ஆண்டுதோறும் நாத சங்கீர்த்தனம் மற்றும் ராச நடனத்தைப் பக்தியுடனும் கலாச்சார ஈடுபாட்டுடனும் கொண்டாடி வருகின்றனர்.
# ராஜஸ்தானின் கட்டிடக்கலை

, கீழே உள்ள மிக சமீபத்திய நகரப் பிரிவுகளுக்கு முன் தோன்றி இன்றளவும் ஆதிக்கம் செலுத்துகிறது.]]  
இந்திய மாநிலமான இராசத்தானின் கட்டிடக்கலை பொதுவாக வட இந்தியாவில் நிலவிய முகலாய, தொன்மையான இந்திய கட்டிடக்கலை பாணிகளை விட பிராந்திய மாறுபாடாகத் திகழ்ந்து வருகிறது. ராசத்தானின் பல ராசபுத்திர ஆட்சியாளர்களின் கோட்டைகளும், அரண்மனைகளும் இன்று பிரபல சுற்றுலாத் தலங்களாக உள்ளன.  
ராஜஸ்தானின் மக்கள்தொகையில் பெரும்பாலானோர் இந்துக்கள். வரலாற்று ரீதியாக கணிசமான சமண சிறுபான்மை<nowiki/>யினரும் இங்கு உள்ளனர். இந்த சமயக் கலப்பு, இப்பகுதியின் பல்வேறு கோயில்களின் வடிவமைப்பில் அழகாக பிரதிபலிக்கின்றன. மாரு-குர்சாரா கட்டிடக்கலை (அ) "சோலாங்கி பாணி" என்பது 11ஆம் நூற்றாண்டில், ராசத்தானிலும், அதன் அண்டை மாநிலமான குசராத்திலும் தொடங்கிய ஒரு தனித்துவமான பாணியாகும், மேலும் இது இந்துக்கள் மற்றும் சமணர்களால் புத்துயிர் பெற்று இந்தியாவின் பிற பகுதிகளுக்கும், உலகிற்கும் கொண்டு செல்லப்பட்டுள்ளது. இந்த பாணி இந்து கோயில் கட்டிடக்கலையின் தற்கால மாற்றத்தில் முக்கியப் பங்கு வகிக்கிறது. கிபி 11 மற்றும் 13 ஆம் நூற்றாண்டுகளுக்கு இடையில் கட்டப்பட்ட மவுண்ட் அபு தில்வாரா ஜெயின் கோயில்கள் இந்த பாணியின் சிறந்த எடுத்துக்காட்டுகளாகும்.
. அரண்மனையின் கட்டிடக்கலை அதன் ராஜ்புத் கட்டிடக்கலையில் முகலாயர்களின் தாக்கத்தை தெளிவாகக் காட்டுகிறது.]]
அஜ்மீரில் உள்ள ஆதாய் தின் கா ஜோன்ப்ரா மசூதி (தற்போது மத வழிபாட்டு பயன்பாட்டில் இல்லை) இந்தோ-இஸ்லாமிய கட்டிடக்கலையின் முக்கியமான, தொன்மையான குறிப்பிடத்தக்க எடுத்துக்காட்டு.
# ராஜஸ்தானின் கட்டிடக்கலை

## பொதுவான அம்சங்கள்

வட மேற்கு இந்தியாவில் பொதுவாக வறண்ட காலநிலையே நிகழ்வதால் பிற பகுதிகளைக் காட்டிலும் நீர் சேமிப்பு, பயன்பாட்டினை கருத்தில் கொண்டு, படி கிணறுகள் (பாவோலி அல்லது *பாவ்டி*) அமைந்த வேலைப்பாடுகள் மிகவும் பொதுவான அமைப்பாக உள்ளது, அதே போல் நீராவியாதலைத்தடுக்க தனித்துவமான மூடப்பட்ட (*டாங்கா)* நிலத்தடி குளங்களும் உள்ளன.  
கோயில்களிலும், மதச்சார்பற்ற கட்டிடங்களிலும் கல்லில் செதுக்கப்பட்ட "ஜாலி" திரைகள் மிகவும் பொதுவானவை. அரண்மனைகளைப் போலவே, பல நகரங்களிலும் கடந்த சில நூற்றாண்டுகளாகவே இக்கட்டிடக்கலையில், பெரிய மாட மாளிகை அல்லது *ஹவேலி* அமைப்பைக் கட்டிடக்கலையின் சிறப்பாகத் தக்கவைத்துக் கொண்டிருக்கின்றன.
# ராஜஸ்தானின் கட்டிடக்கலை

## கோட்டைகள் மற்றும் அரண்மனைகள்

ராசத்தானின் மலைக் கோட்டைகள் (அமீர், சித்தோர், காக்ரோன், ஜெய்சால்மர், கும்பல்கர், ரந்தம்போர்) இடைக் காலத்தில் பல்வேறு ராஜ்புத் இராச்சியங்கள் மற்றும் சமஸ்தானங்களால் மெருகேற்றப்பட்ட ஆறு சிறந்த ராசத்தானிய கட்டிடக் கலைக்கு சான்றாகும். இந்த கட்டிட அமைப்பு யுனெஸ்கோவின் உலக பாரம்பரிய தளமாகவும் விளங்குகின்றது. ஏனைய கோட்டைகளுள் மெஹ்ரன்கர் கோட்டைகளும், ஜெய்கர் கோட்டைகளும் அடங்கும்.  
1727ஆம் ஆண்டில் சுவர் நகரமான ஜெய்ப்பூர் இரண்டாம் ஜெய் சிங்கால் உருவாக்கப்பட்டது. மேலும் இது "பாரம்பரிய இந்து நகர திட்டமிடலுக்கு ஒரு தனித்துவமான எடுத்துக்காட்டு" ஆகும். இக்கட்டிடக்கலை தொன்மையான இந்து நூல்களில் குறிப்பிடப்பட்டுள்ள கட்டளைகளைப் பின்பற்றுகிறது. அதைப் பின்பற்றியே, ஜெய்ப்பூர் நகர அரண்மனை, ஹவா மஹால், ராம்பாக் அரண்மனை, ஜல் மஹால் மற்றும் ஆல்பர்ட் ஹால் அருங்காட்சியகமும் கட்டப்பட்டன. 18ஆம் நூற்றாண்டில் கட்டப்பட்ட இப்போது அருங்காட்சியகமாக இருக்கும் பாகோர்-கி-ஹவேலி உட்பட பல அரண்மனைகளும் உதய்பூரில் உள்ளன.  
ராசத்தான் சமத்தானங்களின் ஆட்சியாளர்கள் பிக்கானேரில் உள்ள லால்கர் அரண்மனை, உதய்பூரில் உள்ள பருவமழை அரண்மனை மற்றும் ஜோத்பூரில் உள்ள உமைத் பவன் அரண்மனை போன்ற உதாரணங்களுடன் கிட்டத்தட்ட இந்தியா சுதந்திரம் பெறும்வரை விரிவான அரண்மனைகளைக் கட்டும் பாரம்பரியத்தைத் தொடர்ந்தனர். இவற்றில் பல இந்தோ-சரசெனிக் கட்டிடக்கலை பதிப்புகளில் உள்ளன. பெரும்பாலும் ஐரோப்பிய கட்டிடக் கலை நுணுக்கங்களை ஒத்திருக்கின்றன.
# ராஜஸ்தானின் கட்டிடக்கலை

## கோட்டைகள் மற்றும் அரண்மனைகள்

### நினைவுச்சின்னங்கள்

பல ராஜ்புத் வம்சங்கள் தங்கள் உறுப்பினர்களுக்காக நினைவுச்சின்னங்களின் குழுக்களைக் கட்டினர். பெரும்பாலும் பாரம்பரிய இடத்தில் தகனங்களுக்காக சத்ரி வடிவத்தைப் பயன்படுத்தியுள்ளனர். உதய்பூருக்கு வெளியே உள்ள அஹார் நினைவுச்சின்னங்கள் மற்றும் ஜெய்சால்மருக்கு அருகிலுள்ள படா பாக் ஆகியவை இதில் அடங்கும். தனித்தனி எடுத்துக்காட்டுகளில் ஜோத்பூரில் உள்ள ஜஸ்வந்த் தாடா, ஜெய்ப்பூரில் உள்ள கெய்டோர் மற்றும் சௌரசி கம்போன் கி சத்ரி, புண்டி என இன்னும் பலவும் உள்ளன.
# ராஜஸ்தானின் கட்டிடக்கலை

## வரலாறு

### பழங்கால கட்டிடக்கலை

ராசத்தானில் வெண்கலக் கால, தொன்மையான சிந்து சமவெளி நாகரிகத்தின் குறிப்பிடத்தக்க தளங்கள் உள்ளன, குறிப்பாக காலிபங்கன் மற்றும் சோத்தி அவற்றுள் குறிப்பிடத்தக்கவை. பாழடைந்த பைரட் ஸ்தூபி மாநிலத்தின் முக்கிய மௌரிய மற்றும் புத்த தளமாகும். மேலும் இன்றும் ஒரு சிறிய ஸ்தூபியைச் சுற்றிய ஒரு பெரிய வட்டமான ஆலயம் கட்டிடக்கலை விதிவிலக்காக இருந்ததாகத் தெரிகிறது.
# ராஜஸ்தானின் கட்டிடக்கலை

## வரலாறு

### இந்து கோயில்கள்

குறிப்பிடத்தக்க ஆரம்பகால இந்து கோயில்களில் 9 ஆம் நூற்றாண்டின் முற்பகுதியில் அபனேரியில் உள்ள ஹர்ஷத் மாதா கோயிலும் அடங்கும், அங்கு ஒரு படி கிணறு, சந்த் பாவோரி உள்ளது, அதன் ஆரம்ப பகுதிகள் இதே காலத்தைச் சேர்ந்தவை. சிகார் மாவட்டத்தில் உள்ள ஒரு கல்வெட்டின் படி, ஹர்ஷ்நாத் கோயில் சுமார் 973 ஆம் ஆண்டைச் சேர்ந்தது. பாதோலி அல்லது பரோலி கோயில்கள் மாநிலத்தின் தென்கிழக்கில் உள்ள. 9-10 ஆம் நூற்றாண்டின் இந்து கோயில்களின் ஒரு முக்கிய குழுவாகும், அவை இனி மத பயன்பாட்டில் இல்லை, மேலும் பெரும்பாலான சிற்பங்கள் இப்போது அருங்காட்சியகங்களில் உள்ளன, குறிப்பாக கோட்டா உள்ளவை. மற்றொரு குழு 10 ஆம் நூற்றாண்டின் பிற்பகுதியில் நாக்டாவில் உள்ள இரண்டு சஹஸ்ரா பஹு கோயில்கள் ஆகும்.  
960க்கு முன்பு கட்டப்பட்ட ஜகத்தில் உள்ள சிறிய ஆனால் செழிப்பான இந்து அம்பிகா மாதா கோயில், முந்தைய பிரதிஹாரா பாணி மாரு-குர்ஜாரா கட்டிடக்கலை மாறியதற்கு ஒரு எடுத்துக்காட்டு. வெளிப்புறங்களில், இந்தக் கோபுரம் அந்தக் காலத்தின் பிற வட இந்தியக் கோயில் பாணிகளிலிருந்து வேறுபடுகிறது, "கோயில்களின் வெளிப்புறச் சுவர்கள் அதிக எண்ணிக்கையிலான கணிப்புகள் மற்றும் இடைவெளிகளின் மூலம் கட்டமைக்கப்பட்டுள்ளன, அவை கூர்மையான செதுக்கப்பட்ட சிலைகளுக்கு இடமளிக்கின்றன. இவை பொதுவாக மேலமைக்கப்பட்ட பதிவேடுகளில், கீழ் பட்டைகளுக்கு மேலே அமைந்துள்ளன. பிந்தையது குதிரை சவாரி செய்பவர்கள், யானைகள் மற்றும் கிருத்திமுகாக்களின் தொடர்ச்சியான வரிசைகளைக் காட்டுகிறது. மேற்பரப்பின் எந்தப் பகுதியும் அலங்கரிக்கப்படாமல் விடப்படுகிறது". பிரதான ஷிகாரா கோபுரத்தில் வழக்கமாக பல உருஷ்ரிங்கா துணை கோபுரங்கள் உள்ளன, மேலும் பெரிய கோயில்களில் மண்டபங்களுடன் இரண்டு சிறிய பக்க நுழைவாயில்களும் பொதுவானவை.  
குறிப்பாக 1298ஆம் ஆண்டில் இந்தப் பகுதி முஸ்லிம் தில்லி சுல்தானகத்தின் வசம் வந்ததால், 13ஆம் நூற்றாண்டில் ராஜஸ்தான் மற்றும் குஜராத்தின் அசல் பகுதிகளில் உள்ள இந்து கோயில்களில் இந்த பாணி பெரும்பாலும் பயன்படுத்தப்படாமல் போனது. ஆனால், வழக்கத்திற்கு மாறாக ஒரு இந்திய கோயில் பாணியில், 15 ஆம் நூற்றாண்டில் குறிப்பிடத்தக்க "மறுமலர்ச்சியுடன்", அங்கும் பிற இடங்களிலும் சமணர்களால் தொடர்ந்து பயன்படுத்தப்பட்டது.  
11 அல்லது 12 ஆம் நூற்றாண்டைச் சேர்ந்த ஐந்து கிராடு கோயில்கள் இதற்கு எடுத்துக்காட்டுகளாகும். உதய்பூரில் உள்ள ஜகதீஷ் கோயில் (1651), ஒரு இந்து கோயிலில், மேவாரின் ஆட்சியாளரான முதலாம் ஜகத் சிங், மரு-குர்ஜாரா பாணியைப் பயன்படுத்திய பிற்காலத்திய நுணுக்கங்களுக்கு ஓர் எடுத்துக்காட்டு.
# ராஜஸ்தானின் கட்டிடக்கலை

## வரலாறு

### சமண கோயில்கள்

மரூ-குர்ஜாரா கட்டிடக்கலை குறிப்பாக சமண கோயில்களில் பிரபலமாக உள்ளது. உட்புறங்கள் இன்னும் ஆடம்பரமாக அலங்கரிக்கப்பட்டுள்ளன, பெரும்பாலான மேற்பரப்புகளில் விரிவான சிற்பங்கள் உள்ளன. குறிப்பாக, சமண கோயில்களில் பெரும்பாலும் சிறிய தாழ்வான குவிமாடங்கள் உள்ளன, அவை மிகவும் சிக்கலான ரோசெட் வடிவமைப்புடன் உட்புறத்தில் செதுக்கப்பட்டுள்ளன. மற்றொரு தனித்துவமான அம்சம் தூண்களுக்கு இடையில் "பறக்கும்" வளைவு போன்ற கூறுகள், மையத்தில் மேலே உள்ள கிடைமட்ட கற்றைத் தொட்டு, விரிவாக செதுக்கப்பட்டுள்ளது. இவை எந்த கட்டமைப்பு செயல்பாட்டையும் கொண்டிருக்கவில்லை, மேலும் அவை முற்றிலும் அலங்கரிக்கப்பட்டவை. இந்த பாணியில் பெரிய தூண்கள் கொண்ட அரங்குகள் உருவாக்கப்பட்டன, பல பக்கங்களில் திறந்திருந்தன, சமண கோயில்கள் பெரும்பாலும் சன்னதிக்கு செல்லும் பிரதான அச்சில் ஒரு மூடிய மற்றும் இரண்டு தூண்கள் நிறைந்த அரங்குகளைக் கொண்டிருந்தன.  
குறிப்பிடத்தக்க பழைய சமண கோயில்கள் அல்லது கோயில்களின் குழுக்களில் மவுண்ட் அபு உள்ள தில்வாரா கோயில்கள், ரணக்பூர் சமண கோயில், ஜோத்பூரில் உள்ள ஓசியானில் உள்ள குழு, மகாவிரா சமண கோயில் உட்பட, ஓசியன் (ஆரம்பகால இந்து கோயில்கள்) மிர்பூர் சமண கோயில் (நான்கு கோயில்களுள் ஒன்று) ரிஷப்தியோவில் உள்ள சர்ச்சைக்குரிய கேசரியாஜி கோயில் மற்றும் மோர்கானாவில் உள்ள சுஸ்வானி மாதாஜி கோயில் ஆகியவையும் அடங்கும்.  
சித்தூர் கோட்டை உள்ள கீர்த்தி ஸ்தம்பா 12 ஆம் நூற்றாண்டின் கண்கவர் கோபுரமாகும், இது ஒரு சமண வணிகரால் அமைக்கப்பட்ட மாரு-குர்ஜாரா பாணியில் செதுக்கப்பட்டுள்ளது.
# ராஜஸ்தானின் கட்டிடக்கலை

## பவோலி

குஜராத் மாநிலத்தில் உள்ளது போன்று இராஜஸ்தான் மாநிலத்திலும் மழை நீரை சேமிப்பதற்கு அழகிய சிற்பங்களுடன் கற்களால் கட்டப்பட்ட படிகிணறுகள் கொண்டுள்ளது.. இராஜஸ்தானின் சிற்பக் கலை மற்றும் கட்டிடக்கலை நயத்திற்கு எடுக்காட்டாக விளங்குவது சாந்த் பௌரி பவோலி மற்றும் இராணியின் படிக்கிணறுகள் ஆகும்.
# உருளைக்கிழங்கு போண்டா

**உருளைக்கிழங்கு போண்டா** (*Batata vada*) , (மராத்தி மொழி : बटाटा वडा) என்பது இந்திய நாட்டின் மாநிலமான மகாராட்டிரம் மாநிலத்தினைச் சேர்ந்த சைவ வகை துரித உணவு ஆகும். இவ்வுணவு கொண்டைக்கடலை மாவுடன் பூசப்பட்ட உருளைக்கிழங்கு சேர்த்து தயாரிக்கப்படும் பசியூட்டி உணவாக உள்ளது. பின்னர் அது பொன்னிறமாக வறுத்த சட்னி உடன் சூடாக பரிமாறப்படுகிறது. உருளைக்கிழங்கு போண்டா பொதுவாக இரண்டு அல்லது மூன்று அங்குல விட்டம் கொண்டது. இந்திய நாட்டின் பல்வேறு பகுதிகளில், இவ்வுணவு *ஆலு போண்டா, ஆலு வாடா, பட்டாட்டா போண்டா* மற்றும் உருளைக்கிழக்கு வாடா என்றும் அழைக்கப்படுகிறது.  
மகாராட்டிரிய வம்சாவளியைச் சேர்ந்தவராக இருந்தாலும், உருளைக்கிழங்கு போண்டா இந்திய நாட்டின் பிற பகுதிகளிலும் பிரபலமடைந்துள்ளது.
# உருளைக்கிழங்கு போண்டா

## தயாரிப்பு

விற்கப்பட்டது.]]
உருளைக்கிழங்கினை நிரப்புதல் மற்றும் நிரப்புவதற்கு பயன்படுத்தப்படும் மாவு ஆகிய இரண்டு கூறுகள் மட்டுமே இவ்வுணவில் பயன்படுத்தப்படுகின்றன.  
உருளைக்கிழங்கு வேகவைக்கப்பட்டு, கரடுமுரடாக மசித்து, ஒதுக்கி வைக்கப்படுகிறது. வெங்காயம், கடுகு விதைகள், மிளகாய், கறிவேப்பிலை போன்ற சுவையூட்டிகள் பூண்டு இஞ்சி மசாலா, மஞ்சள் மற்றும் உப்பு ஆகியவற்றுடன் வறுத்தெடுக்கப்படுகின்றன. பின்னர் மசித்த உருளைக்கிழங்குடன் சமைக்கப்படுகின்றன.  
உருளைக்கிழங்கு போண்டா பொதுவாக புதினா சட்னி அல்லது உலர்ந்த சட்னிகளுடன் சேர்த்து செங்தானா சட்னி (நொறுக்கப்பட்ட நிலக்கடலை பூண்டு மற்றும் தேங்காய் சட்னியிலிருந்து தயாரிக்கப்படும் உலர்ந்த தூளில் சட்னி) போன்ற சட்னிகள் இதற்கு பரிமாறப்படுகின்றன.
# உறங்கான்பட்டி

**உறங்கான்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய உறங்கான்பட்டி ஊராட்சி ஒரு புறநகர்ப் பகுதியாகும்.
# உறங்கான்பட்டி

## அமைவிடம்

கடல் மட்டத்திலிருந்து சுமார் 149.82 மீ. உயரத்தில், என்ற புவியியல் ஆள்கூறுகள் கொண்டு உறங்கான்பட்டி அமையப் பெற்றுள்ளது.
# உறங்கான்பட்டி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், உறங்கான்பட்டி ஊரின் மொத்த மக்கள்தொகை 7,589 பேர் ஆகும். இதில் 3,825 பேர் ஆண்கள் மற்றும் 3,764 பேர் பெண்கள் ஆவர்.
# உறங்கான்பட்டி

## அரசியல்

உறங்கான்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# சிலாங்கூர் சுல்தான் இப்ராகிம் சா

**சுல்தான் இப்ராகிம் சா** அல்லது **சிலாங்கூர் சுல்தான் இப்ராகிம் சா** (ஆங்கிலம்: *Ibrahim Shah of Selangor*; மலாய்: *Sultan Ibrahim Shah ibni Sultan Salehuddin Shah ibni Yamtuan Muda Riau II Opu Daeng Chelak*; (சாவி: سلطان إبراهيم شاه ابن المرحوم سلطان صالح الدين شاه; சீனம்: 雪兰莪州的依布拉欣沙) (1736 – 27 அக்டோபர் 1826) என்பவர் 1782 முதல் 1826 வரையில் சிலாங்கூர் சுல்தான் பதவி வகித்தவர்; மற்றும் 2-ஆவது சிலாங்கூர் சுல்தான் ஆவார்.  
இவர் ஒரு வலிமையான; மற்றும் துடிப்பான ஆட்சியாளராக அறியப் படுகிறார். இவர் ஓர் ஆங்கிலோ பண்பாட்டு ஆர்வலராகவும் *(Anglophile)* இருந்தார். சூலை 13, 1784 அன்று, இடச்சுக்காரர்கள் கோலா சிலாங்கூரைக் கைப்பற்றினார்கள். அந்தக் கட்டத்தில் அந்தப் பகுதியைப் பாதுகாக்க மெலாவத்தி கோட்டை இருந்த போதிலும் கோலா சிலாங்கூர் கைப்பற்றப்பட்டது.
# சிலாங்கூர் சுல்தான் இப்ராகிம் சா

## வாழ்க்கை

கோலா சிலாங்கூர் கைப்பற்றப்பட்ட பின்னர், சுல்தான் இப்ராகிம் சா பதவி நீக்கம் செய்யப்பட்டு, நாடு கடத்தப்பட்டார்.  
சுல்தான் இப்ராகிம் சா, பேராக் பகுதியில் சயாமியர்களின் ஆக்கிரமிப்பை அகற்றுவதற்கு பேராக் சுல்தானகத்திற்கு பெரிதும் உதவினார். அதன் பிறகு, தான் செய்த உதவிக்கு பாதுகாப்புப் பணம் வேண்டும் என்றும் கோரிக்கை வைத்தார்.  
1818-ஆம் ஆண்டில் சிலாங்கூர், ஐக்கிய இராச்சியத்துடன் அரசியல் உறவுகளைத் தொடங்கியது. இருப்பினும், சுல்தான் இப்ராகிம் சாவின் வாரிசான சுல்தான் முகமட் சா அரியணை ஏறிய பிறகு, கோலா சிலாங்கூர் பகுதி குறிப்பிட்ட அளவிற்கு சிதைவு அடைந்தது. அங்கு கடற்கொள்ளைகள் மிகுந்தன; மற்றும் உள்ளூர் மக்களிடமிருந்து வரிகள் வசூலிக்கப்பட்டன; இவையே பின்னர் நாட்களில், உள்ளூர் மக்களின் குடி பெயர்வுகளுக்கும் வழிவகுத்தன.
# சகியா சாப்ரி

**சகியா நசீம் சாப்ரி** (*Zakia Naseem Jafri*) 2002 ஆம் ஆண்டு குசராத்து மாநில கலவரம் தொடர்பான சட்ட முயற்சிகளுக்காக அறியப்பட்ட இந்திய நாட்டினைச் சார்ந்த மனித உரிமை ஆர்வலர் ஆவார். இவர் 1938 ஆம் ஆண்டு அல்லது 1939 ஆம் ஆண்டில் பிறந்தார். கலவரத்தின் போது கொல்லப்பட்ட இந்திய தேசிய காங்கிரசு கட்சியின் நாடாளுமன்ற உறுப்பினரான எகுசான் சாப்ரியின் விதவையாக பரவலாக அங்கீகரிக்கப்பட்டார். 2025 ஆம் ஆண்டு பிப்ரவரி மாதம் 1 ஆம் தேதி இறந்தார்.
# சகியா சாப்ரி

## பின்னணி

சகியா சாப்ரி 1977 ஆம் ஆண்டில் நாடாளுமன்ற உறுப்பினராக தேர்ந்தெடுக்கப்பட்ட மத்தியப்பிரதேச மாநிலம் புர்கான்பூரைச் சேர்ந்த வழக்கறிஞரான எசான் சாப்ரியின் விதவை மனைவி ஆவார். 1930 ஆம் ஆண்டுகளின் பிற்பகுதியில் மத்தியப் பிரதேசத்தின் காண்டுவா பணக்கார நில உரிமையாளர் குடும்பத்தில் பிறந்த இவர், மத்தியப் பிரதேசத்தில் வழக்கறிஞராக பணியாற்றியபோது சாப்ரி என்பவரை மணந்தார். இவர் தனது கணவரின் அதே கல்லறையில் அடக்கம் செய்யப்பட்டார்.
# சகியா சாப்ரி

## 2002 ஆம் ஆண்டு குசராத்து கலவரம்

2002 ஆம் ஆண்டில் குசராத்து மாநிலத்தில் பரவலான கலவரங்கள் நிகழ்ந்தன. கலவரத்தின் போது 790 முசுலிம்களும் 254 இந்துக்களும் கொல்லப்பட்டதாக மாநில அரசு பின்னர் கூறியது. சுயாதீன ஆதாரங்கள் இறந்தவர்களின் எண்ணிக்கையை இரண்டாயிரத்திற்கும் அதிகமாகக் கொண்டுள்ளனர். இவர்களில் பெரும்பாலோர் இசுலாமியர்கள் ஆகும். குல்பர்க் சொசைட்டி படுகொலை பிப்ரவரி மாதம் 28 ஆம் தேதியன்று கலவரத்தின் போது நிகழ்ந்தது. அகமதாபாத் உள்ள சமன்புரா கிழக்குப் பகுதியில் உள்ள குல்பர்க் சொசைட்டி என்ற முசுலீம் சுற்றுப்புறத்தில் ஒரு கூட்டம் கற்களை வீசத் தொடங்கியது. உயிருடன் எரிக்கப்பட்ட 35 பேரில் எசான் சாப்ரியும் ஒருவர் ஆவார். 31 பேர் காணாமல் போய் இறந்துவிட்டதாக கருதப்பட்டனர். சாகியா சாப்ரி கூற்றுப்படி, இவரும் ஒரு சிலரும் மேல் மாடியில் உள்ள அறையில் மறைந்து உயிர் பிழைத்தனர். மோடி அல்லது பிற அதிகாரிகள் மீது வழக்குத் தொடர போதுமான ஆதாரங்கள் இல்லை என்று கண்டறிந்து எசு.ஐ.டி. 2012 ஆம் ஆண்டில் விசாரணையை முடித்தது. எசு.ஐ.டியின் கண்டுபிடிப்புகளை எதிர்த்து சாப்ரி மனுவை தாக்கல் செய்தார். இம்மனு 2022 ஆம் ஆண்டு சூன் மாதத்தில் உச்ச நீதிமன்றத்தால் தள்ளுபடி செய்யப்பட்டு, மூடல் அறிக்கையை உறுதி செய்தது. இவரது ஏராளமான சட்டப்பூர்வ ஆவணங்களின் விளைவாக, சாப்ரி 2002 ஆம் ஆண்டு கலவரத்தால் பாதிக்கப்பட்டவர்களுக்கு "நீதிக்கான போராட்டத்தின் முகமாக" பார்க்கப்பட்டார் என்று மின்ட் தெரிவித்துள்ளது.
# வக்தி

**வக்தி மொழி** (*Wagdi*) இந்திய நாட்டின் தெற்கு இராசத்தான் மாநிலத்தின் துங்கர்பூர் மற்றும் பான்சுவாரா மாவட்டங்களில் பில் என்ற மக்களால் பேசப்படும் மொழி ஆகும். இம்மொழி உதய்பூர் மற்றும் பிரதாப்கரின் சில இடங்களிலும் பேசப்படுகிறது. முக்கியமாக பில் பழங்குடியினர் இவ்விடங்களில் வசிக்கின்றனர். இந்த இடத்தின் பொருளாதாரம் விவசாயத்தினை அடிப்படையாகக் கொண்டது. இராசத்தான் மாநிலத்தின் பிரபலமான கோலி பண்டிகையின் போது கெய்ர் என்ற நடனம் நிகழ்த்தப்படுகிறது. இந்நடனம் கால்களில் குங்குரு மற்றும் கையில் மரக் குச்சி அல்லது வாளுடன் விளையாடப்படுகிறது. ஆண்கள் இந்த நடனத்தை நிகழ்த்துகிறார்கள். பெண்கள் பாக் பாடல்களைப் பாடுகிறார்கள். மேலும், மகி நதிக்கு அருகிலுள்ள பகுதி என்பதால், இங்கு ஏராளமான நீர் வளங்கள் உள்ளன. பழங்குடித் தலைவரான ராணா புஞ்சா, கால்டிகாட்டி போரில் மகாராணா பிரதாப்புடன் சேர்ந்து பில் படையை வழிநடத்தினார். வில் மற்றும் அம்புகளை தயாரிக்கும் சர்காரா இங்கு தயாரிக்கப்படுகிறது. இதற்காக, துங்கர்பூர் மாவட்டத்தின் சப்லா தொகுதியின் போடிகாம் என்ற சிறிய கிராமமும், பன்சுவாராவின் சந்துசி கா கடாவும் முக்கியமான இடங்களாகும். மேலும், துங்கர்பூர் தூய்மையின் அடிப்படையில் பல சாதனைகளைப் படைத்துள்ளது.  
வக்தி மொழி பிலி மொழியின் பேச்சுவழக்கு என்று வகைப்படுத்தப்பட்டுள்ளது. மேலும் இந்தி மொழி அல்லது தேவநாகரி மொழி எழுத்துகளில் இம்மொழி எழுதப்பட்டுள்ளது.
# வக்தி

## பேச்சு வழக்குகள்

- அசுபூர்
- கெர்வாடா
- சக்வாடா
- கலியாகோட்டு
- நாடியா
- ஆதிவாசி வாக்டி
ஆகிய பேச்சுவழக்குகள் வக்தி மொழியில் உள்ளன.
# வக்தி

## இலக்கணம்

### எண்கள்

- ஒருமை : ஒன்றை மட்டும் குறிக்கும் இலக்கண எண் ஆகும்.
- பன்மை : ஒன்றுக்கு மேற்பட்டவற்றை குறிக்கும் இலக்கண எண் ஆகும்.
# வக்தி

## இலக்கணம்

### பாலினங்கள்

- ஆண்பால் : ஆண் மக்களைக் குறிக்கும்.
- பெண்பால் : பெண் மக்களைக் குறிக்கும்.
# வக்தி

## இலக்கணம்

### மூன்று நிகழ்வுகள்

- எளிய நிகழ்வுகள் : சாதாரணமாக நடைபெறுவதை குறிக்கும் நிகழ்வுகள் ஆகும்.
- சாய்ந்த நிகழ்வுகள் : நிகழ்வு ஒருதலைப்பட்சமாக நடைபெறுவதை குறிக்கும் நிகழ்வுகள் ஆகும்.
- குரல் நிகழ்வுகள் : நிகழ்வு வாய்மொழியாக நடைபெறுவதை குறிக்கும் நிகழ்வுகள் ஆகும்.
# வக்தி

## இலக்கணம்

### வழக்கு குறிப்பு

- ஓரளவு ஊடுருவல் மற்றும்
- ஓரளவு இடைக்காலம் ஆகும்.
# வக்தி

## இலக்கணம்

### பெயர்ச்சொற்கள்

- நிகழ்வின் இறுதிப் பிரிவுகளின்படி நிராகரிக்கப்படுகின்றன.
- இரண்டு வகைகளாக பிரிக்கப்படுகின்றன : - o/வில் முடிவடைகிறது அல்லது - o/வில் முடியவில்லை.
# வக்தி

## இலக்கணம்

### பிரதி பெயர்கள்

- அனைத்து பிரதிபெயர்களும் எண் மற்றும் வழக்கு ஆகியவற்றிற்கு மாற்றப்படுகின்றன.
- ஆனால் பாலினம் மூன்றாம் நபர் ஒருமை பிரதிபெயர்களில் மட்டுமே வேறுபடுகிறது.
# வக்தி

## இலக்கணம்

### மூன்றாம் நபர் பிரதிபெயர்கள்

- ஒவ்வொரு பாலினத்திலும் அருகாமை அல்லது தொலைதூர பரிமாணத்தின் அடிப்படையில் வேறுபடுகின்றன.
- பத்து வரை உள்ள கார்டினல் எண்கள் மாற்றப்படுகின்றன.
# வக்தி

## இலக்கணம்

### பெயரடைச் சொற்கள்

- தற்போதைய பங்கேற்புகள்
- கடந்த கால பங்கேற்புகள் இரண்டுமே பெயரடைச் சொற்களாக செயல்படுகின்றன.
# வக்தி

## இலக்கணம்

### வினைச்சொற்கள்

- மூன்று காலங்கள் : இறந்த காலம், நிகழ்காலம் மற்றும் எதிர்காலம்
- நான்கு துறைகள் உள்ளன.
# கலை மற்றும் தொல்லியல் மையம்

**கலை மற்றும் தொல்லியல் மையம்** (*Center for Art and Archaeology*) என்பது தெற்காசியக் கலை, தொல்லியல் ஆய்வுக்காக இந்தியாவில் அமைந்துள்ள ஒரு காப்பகமும் ஆராய்ச்சி மையமுமாகும். இது அமெரிக்க இந்திய ஆய்வுகள் நிறுவனத்திற்குச் சொந்தமான இரண்டு முக்கிய மையங்களில் ஒன்றாகும். இதன் சர்வதேசத் தலைமையகம் அரியானாவின் குருகிராமில் அமைந்துள்ளது.  
கலை மற்றும் தொல்பொருள் மையம் 1965ஆம் ஆண்டு அமெரிக்க வாரணாசி அகாதமியாக நிறுவப்பட்டது. தெற்காசியக் கலாச்சார வரலாறு மற்றும் தொல்லியல் குறித்த ஆராய்ச்சியை மேற்கொள்வதற்கும், வருகை தரும் அறிஞர்களின் ஆராய்ச்சியை எளிதாக்குவதற்கும் இது அமைக்கப்பட்டது. இந்தியாவின் வளமான காட்சி மரபுகள் பற்றிய அறிவை வளர்ப்பதற்காக இந்த மையம் அர்ப்பணிக்கப்பட்டுள்ளது. இந்தியக் கோவில் கட்டிடக்கலை பற்றிய பல தொகுதி கலைக்களஞ்சியத்தில் மிகவும் பிரபலமானது.  
இம்மையம் இலவசமாக அணுகக்கூடிய திறந்த நூலகம், புகைப்படக் காப்பகங்களைக் கொண்டுள்ளது. இங்கு 50000க்கும் மேற்பட்ட புத்தகங்கள், ஆய்விதழ்கள், ஆராய்ச்சிக் கட்டுரைகள், ஆவணங்களின் அச்சிடப்பட்ட பதிப்புகள், வரைபடங்கள் உள்ளன. இதில் கலை, கட்டிடக்கலை, தொல்லியல், கலாச்சார வரலாறு, இந்தியவியல், மதம், அறிவியலில், வடிவமைப்பு, ஜவுளி, நிகழ்த்து கலைகள் உள்ளிட்ட பல்வேறு பிரிவுகள் அடங்கும்.  
இந்த மையத்தில் தெற்காசியக் கலை மற்றும் கட்டிடக்கலையின் 150000க்கும் மேற்பட்ட நுணுக்கமாக ஆவணப்படுத்தப்பட்ட புகைப்படங்கள், நினைவுச்சின்னங்கள், தளங்கள், அருங்காட்சியக சேகரிப்புகளை உள்ளடக்கிய ஒரு புகைப்படக் காப்பகமும் உள்ளது. புகைப்படக் காப்பகத்தின் தொகுப்பு கட்டிடக்கலை, சிற்பம், சுடுமண் பொருட்கள், ஓவியங்கள், நாணயவியல் ஆகிய பகுதிகளாகப் பிரிக்கப்பட்டுள்ளன. கடந்த சில ஆண்டுகளில், இந்தியத் தொல்பொருள் ஆய்வு மையம் உட்படப் பல்வேறு அரசு நிறுவனங்களுக்குத் தங்கள் பிராந்தியங்களின் பாரம்பரிய சேகரிப்புகளை ஆவணப்படுத்தவும், எண்ணிம மயமாக்கவும், காப்பகப்படுத்தவும் இம்மையம் உதவியுள்ளது.
# வாய்வழிக் கதைகள்

**தந்த் கதா** (*Dant katha*) எனப்படும் வாய்வழிக் கதைகள் என்பது இந்திய நாட்டுப்புறப் புனைவுகள் அல்லது கட்டுக்கதைகள் ஆகும்.  
வாய்வழிக் கதைகள் என்பது பல நூற்றாண்டுகளாகப் பேசப்படும் ஒரு பிரபலமான புராணக்கதை. வாய்வழிக் கதைகள் அல்லது நாட்டுப்புறக் கதை பல நூற்றாண்டுகளாகத் தலைமுறை தலைமுறையாகப் பேசப்பட்டு வருகிறது.  
வாய்வழிக் கதைகள் பெரும்பாலும் பாடல்களாகவோ அல்லது கவிதைகளாகவோ கூறப்பட்டுவந்துள்ளன.  
இந்தியாவில் இந்த நாட்டுப்புறக் கதைகள் அல்லது தந்த கதா ஒரு பகுதியிலிருந்து மற்றொரு பகுதிக்குச் செல்லும்போது சிறிது மாற்றங்களுடன் வெவ்வேறு வகைகளைக் கொண்டுள்ளன.
# தபு கான்

**தபு கான்** (*Dapu Khan*) என்பவர் கன்வாரித் ஜாட் சாதியைச் சேர்ந்த, 30 ஆண்டுகளுக்கும் மேலாக ஜெய்சால்மர் கோட்டையில் இந்தியாவிலிருந்தும் வெளிநாடுகளிலிருந்து வரும் சுற்றுலாப் பயணிகளை மகிழ்விப்பதில் பெயர் பெற்ற ஓர் இராசத்தானி நாட்டுப்புறப் பாடகர் ஆவார். இவர் மார்ச் 13, 2021 அன்று தனது 62ஆவது வயதில் மாரடைப்பால் இறந்ததாகக் கூறப்படுகிறது. உலகின் மிகப் பழமையான வில் இசைக்கருவிகளில் ஒன்றாகக் கருதப்படும் கமைச்சாவின் மிகச் சில நிபுணர்களில் தபுவும் ஒருவர்.
# தபு கான்

## வாழ்க்கை

கான் பதேகர் மாவட்டத்தில் பட்லி கிராமத்தில் வசித்து வந்தார். இது ஜெய்சல்மேர் நகரத்திலிருந்து 127 கி.மீ. தூரத்தில் உள்ளது.
# தபு கான்

## இறப்பு

தபு கான் மார்ச் 13, 2021 அன்று மாரடைப்பால் இறந்தார்.
# தால் தோக்லி

**தால் தோக்லி** (*Dal dhokli*-பருப்பு தோக்லி) என்பது இராசத்தானிய குசராத்தி உணவு வகைகளில் பொதுவான ஓர் இந்திய உணவாகும். இது கோதுமை மாவு துண்டுகளைத் துவரம் பருப்பு குழம்பில் வேகவைத்துத் தயாரிக்கப்படுகிறது. இதே போன்ற ஒரு தயாரிப்பு வரன்பால் என்று அழைக்கப்படுகிறது. **சாகோல்யா** என்று மராத்தியில் இது அறியப்படுகிறது. இது பொதுவாகக் குசராத்தியில் தர் தோரி என்றும் அழைக்கப்படுகிறது. சில வீடுகளில் சமையல் செய்து மீதமுள்ள பருப்பிலிருந்து தயாரிக்கப்படுகிறது.
# தால் தோக்லி

## செய்முறை

தால் தோக்லியை பல்வேறு வகையான பயறு வகைகளுடன் (அல்லது பருப்பு) தயாரிக்கலாம். பொதுவாகப் பயன்படுத்தப்படும் சில பருப்பு வகைகளில் துவரம் பருப்பு, மசூர் (சிவப்பு பயறு), பாசிப்பயறு ஆகியவை அடங்கும். பருப்பைத் தண்ணீரில் நன்கு வேகவைத்து, மசாலா பொருட்களுடன் சேர்த்துக் குழம்பு போன்று தயாரிக்கப்படுகிறது. தோக்லி அல்லது கோதுமை மாவு துண்டுகள், கோதுமை மாவு, உப்பு, தண்ணீர் சேர்த்துப் பிசைந்து, அதை உருட்டி, துண்டுகளாக வெட்டுவதன் மூலம் தயாரிக்கப்படுகின்றன.  
சில பகுதிகளில் இதனைத் தயாரிக்கும் போது வேர்க்கடலையினைச் சேர்க்கின்றனர். இந்த உணவில் உள்ள பிற சுவைகள் கோகம், வெல்லம், சீரகம், பெருங்காயம் போன்ற மசாலா பொருட்களைச் சேர்த்துத் தயாரிக்கலாம்.
# புக்கிட் மெலாவத்தி

**புக்கிட் மெலாவத்தி** அல்லது **மாலாவதி மலை** (மலாய் மொழி: *Bukit Malawati*; ஆங்கிலம்: *Malawati Hill*) என்பது மலேசியா, சிலாங்கூர், கோலா சிலாங்கூர் மாவட்டம், கோலா சிலாங்கூர் நகரின் கடற்கரை பகுதியில் உள்ள ஒரு மலைக் கோட்டை ஆகும். கோலா சிலாங்கூர் நகராட்சி மன்றத்தால் இந்தக் கோட்டை நிர்வகிக்கப்படுகிறது. புக்கிட் மெலாவத்தி ஒரு பிரபலமான உள்ளூர் சுற்றுலா தலமாகவும் விளங்குகிறது.  
மலாக்கா நீரிணையில் கலக்கும் சிலாங்கூர் ஆற்றின் முகத்துவாரத்தில் இந்தக் கோட்டை இருப்பதால், இது உத்திநோக்கு முக்கியத்துவத்தைக் கொண்டுள்ளது. மேலும் இந்த இடம் இந்தோனேசியாவின் சுமாத்திரா மற்றும் மலாக்கா நீரிணை இரண்டிற்கும் சாதகமான புவியியல் கூறுகளையும் கொண்டுள்ளது.  
புக்கிட் மெலாவத்தியின் வரலாற்றுச் சிறப்புக் கூறுகளில் அங்குள்ள் பழைய கலங்கரை விளக்கம்; மெலாவத்தி கோட்டையின் *(Fort Malawati)* எச்சங்கள் ஆகியவை அடங்கும். சிலாங்கூரின் தொடக்கக்கால சுல்தான்கள் மூவரின் அடக்க இடமாகவும் புக்கிட் மெலாவத்தி அறியப்படுகிறது.
# புக்கிட் மெலாவத்தி

## வரலாறு

இந்தக் கோட்டை முதன்முதலில் உள்ளூர் மலாய்க்காரர்களால் 16-ஆம் நூற்றாண்டின் முற்பகுதியில் கட்டப்பட்டது. மலாக்காவின் சுல்தான் மகமுட் சா கட்டுமானத்திற்கு உத்தரவிட்டார். 17 ஆம் நூற்றாண்டின் இறுதியில், பூகிஸ் குடியேறிகள் மலாய் தீபகற்பத்தின் மேற்கு கடற்கரையில் தங்களை நிலைநிறுத்திக் கொள்ளத் தொடங்கினர்.  
பின்னர் அவர்கள் 1742-இல் சிலாங்கூரின் முதல் சுல்தானாக ராஜா லுமுவை *(Raja Lumu)* நியமித்தனர். அவர் தன்னை சுல்தான் சாலேவுதீன் சா என்று அழைத்துக் கொண்டார். 1778-இல் ராஜா லுமுவுக்குப் பிறகு வந்த சுல்தான் இப்ராகிம் சா, கோட்டையை மேலும் பலப்படுத்தினார். இடச்சு படையெடுப்புகளுக்கு எதிரான ஒரு முன்னெச்சரிக்கை நடவடிக்கைக்காகச் செய்யப்பட்டது.  
இருந்தபோதிலும், 1784-ஆம் ஆண்டு இடச்சுக்காரர்கள் கோட்டையைத் தாக்கியபோது கோலா சிலாங்கூர் நகரம் இடச்சுப் படைகளிடம் வீழ்ந்தது. இந்தத் தாக்குதலுக்கு டிர்க் வான் கோகெண்டோர்ப் *(Dirk van Hogendorp)* எனும் இடச்சு கப்பல் தளபதி தலைமை தாங்கினார். சுல்தான் இப்ராகிம் சா அவர்களின் நண்பரான ராஜா அஜி பிசாபிலில்லா *(Raja Haji Fisabilillah)*, ஏற்கனவே இடச்சுக்காரர்கள் மீது நடத்திய தொடர் தாக்குதல்களுக்குப் பழிவாங்கும் வகையில் இந்தக் கடுமையான தாக்குதல் நடத்தப்பட்டது.
# புக்கிட் மெலாவத்தி

## இடச்சு தாக்குதல்

ஏற்கனவே ராஜா அஜி பிசாபிலில்லா மலாக்காவில் உள்ள ஆ பாமோசா கோட்டையைத் தாக்கிச் சேதப் படுத்தினார். அந்தக் கோட்டை அப்போது இடச்சுக்காரர்களின் கோட்டையாக இருந்தது. கோலா சிலாங்கூர் போரின் போது ராஜா பிசாபிலில்லா கொல்லப்பட்டார். அதன் பின்னர், இடச்சுக்காரர்கள் சுல்தான் இப்ராகிம் சாவை பழிவாங்க விரும்பினர். ஏனெனில் சுல்தான் இப்ராகிம் சா, ராஜா பிசாபிலில்லாவுக்கு தன்னுடைய கடற்படையின் ஆதரவை வழங்கினார். ஆ பாமோசா கோட்டை தாக்கப்படுவதற்கு சுல்தான் இப்ராகிம் சா, ஒரு காரணி என இடச்சுக்காரர்கள் கருதினார்கள்.  
பின்னர் சுல்தான் இப்ராகிம் சா திரும்பி வந்து, 1785-இல் கோட்டையை மீண்டும் கைப்பற்றினார். தன்னுடைய சகோதரர் டத்தோ பெங்காவா பெர்மாத்தாங் மகாபிஜயா *(Dato' Penggawa Permatang Mahabijaya)*; மற்றும் பெண்டகாரா அடிப் *(Bendahara Adb)* ஆகியோரின் உதவியுடன் அவர் மெலாவத்தி கோட்டையைக் கைப்பற்றினார். இருப்பினும், 19-ஆம் நூற்றாண்டில், **கிள்ளான் போர்** என்று அழைக்கப்படும் சிலாங்கூர் உள்நாட்டுப் போரின் போது இந்தக் கோட்டை முற்றாக அழிக்கப்பட்டது.
# புக்கிட் மெலாவத்தி

## சிறப்புக் கூறுகள்

புக்கிட் மெலாவத்தி, கம்போங் குவாந்தான் மின்மினி பூச்சி பூங்கா மற்றும் கோலா சிலாங்கூர் இயற்கை பூங்கா போன்ற பிற சுற்றுலா தலங்களுக்கு அருகில் அமைந்துள்ளது. மலைக்கோட்டையில் உள்ள பிரபலமான ஈர்ப்புகளில் அமிழ் தண்டூர்தி சவாரி, ஓர் அரச கல்லறை மற்றும் ஓர் அருங்காட்சியகம் ஆகியவை அடங்கும்.
# புக்கிட் மெலாவத்தி

## சிறப்புக் கூறுகள்

### கோலா சிலாங்கூர் கலங்கரை விளக்கம்

**கோலா சிலாங்கூர் கலங்கரை விளக்கம்** (மலாய் மொழி: *Rumah Api Kuala Selangor*; ஆங்கிலம்: *Kuala Selangor Lighthouse*) என்பது ஆல்டிங்ஸ்பர்க் கலங்கரை விளக்கம் *(Altingsburgh Lighthouse)* என்றும் அழைக்கப்படுகிறது. இந்தக் கலங்கரை விளக்கம் முதலில் 1794-இல் டச்சுக்காரர்களால் கட்டப்பட்டது. 1907-இல் ஆங்கிலேயர்களால் பெரிய அளவில் புதுப்பிக்கப்பட்டது. 1910-இல் அதிகாரப்பூர்வமாக மீண்டும் திறக்கப்பட்டது.  
முழுமையாகச் செயல்படும் நிலையில் உள்ள இந்தக் கலங்கரை விளக்கம், தற்போது புக்கிட் மெலாவத்தியின் குறிப்பிடத்தக்க வரலாற்றுச் சின்னங்களில் ஒன்றாகக் கருதப்படுகிறது. இது கடல் மட்டத்தில் இருந்து 83 மீட்டர்; நிலத்தில் இருந்து 27 மீட்டர் உயரத்திலும் உள்ளது. தற்போது இந்தக் கலங்கரை விளக்கம் மின்சாரத்தில் இயங்கி வருகிறது. ஒவ்வொரு 15 வினாடிகளுக்கு இரண்டு முறை அடர் ஒளிக் கற்றையை வெளிப்படுத்துகிறது, அந்த ஒளிக்கற்றை 56 கிலோமீட்டர் தொலைவு வரை; சில வேளைகளில் சுமாத்திரா தீவு வரை தெரிகிறது.
# புக்கிட் மெலாவத்தி

## சிறப்புக் கூறுகள்

### பத்து அம்பார் பாறைப் பலகை

**பத்து அம்பார்** (மலாய் மொழி: *Batu Hampar*; ஆங்கிலம்: *The Bedrock*) என்பது 5x5x1 சதுர அடி பரப்பளவு கொண்ட ஒரு பெரிய பாறைப் பலகை ஆகும். இது புக்கிட் மெலாவத்தியின் மேற்கில் அமைக்கப்பட்டு உள்ளது.  
இந்தப் பாறைப் பலகை மரணதண்டனை நிறைவேற்றுவதற்காகப் பயன்படுத்தப்பட்டதாகக் கூறப்படுகிறது. முக்கியமாக சுல்தானின் துரோகிகளுக்கு தலை துண்டிக்கப் படுவதற்குப் பயன்படுத்தப்பட்டது. உள்ளூர் புராணத்தின் படி, சிலாங்கூரின் நான்காவது சுல்தானான சுல்தான் அப்துல் சமாட், தன்னுடைய மாலைப் பொழுதை அந்தப் பலகையில் அமர்ந்து சூரியன் மறைவதைப் பார்ப்பார் என்றும் அறியப்படுகிறது.
# புக்கிட் மெலாவத்தி

## சிறப்புக் கூறுகள்

### மெலாவத்தி கோட்டை

**மெலாவத்தி கோட்டை** (மலாய் மொழி: *Kota Malawati*; ஆங்கிலம்: *Malawati Fort*) என்பது அதன் சுற்றுப்புறங்களில் பீரங்கிகளால் வலுப்படுத்துப்பட்ட கோட்டை ஆகும். மெலாவத்தி கோட்டையைச் சுற்றிலும் வளைக்கப்பட்ட அமைப்பில் அந்தப் பீரங்கிகள் பதிக்கப்பட்டு உள்ளன.  
18-ஆம் நூற்றாண்டில், சிலாங்கூரின் இரண்டாவது சுல்தான் சிலாங்கூர் சுல்தான் இப்ராகிம் சா ஆட்சியின் போது உள்ளூர் கிராமவாசிகளால் இந்தக் கோட்டை கட்டப்பட்டது. பீரங்கிகள் பின்னர் சேர்க்கப்பட்டன.
# புக்கிட் மெலாவத்தி

## சிறப்புக் கூறுகள்

### கோலா சிலாங்கூர் வரலாற்று அருங்காட்சியகம்

கோலா சிலாங்கூர் கலங்கரை விளக்கத்தில் இருந்து மிக அருகில் ஓர் உள்ளூர் அருங்காட்சியகம் (மலாய் மொழி: *Muzium Sejarah Kuala Selangor*; ஆங்கிலம்: *Kuala Selangor Historical Museum*) உள்ளது. இந்த அருங்காட்சியகத்தில் பழங்கால ஆயுதங்கள், ஒளி - நிழல் வண்ண ஓவியங்களின் மூலம் இயற்கை நேர்க் காட்சிகள் *(Dioramas),* பழைய நாணயங்களின் மாதிரிகள்; பிற நினைவுச் சின்னங்கள்; மற்றும் கலைப்பொருட்களின் தொகுப்புகள் காட்சிப் படுத்தப்பட்டுள்ளன.  
கோலா சிலாங்கூரின் உள்ளூர் வரலாற்றை, கலைப்பொருட்களின் தொகுப்புகளில் இருந்து பார்வையாளர்கள் அறிந்து கொள்ளலாம். மேலும் கோலா சிலாங்கூரின் தொடக்கக்கால குடியேற்றம், அதன் மீன்பிடி பண்பாடு மற்றும் வணிகக வரலாறு பற்றியும் அறிந்து கொள்ளலாம்.
# புக்கிட் மெலாவத்தி

## சிறப்புக் கூறுகள்

### நச்சுக் கிணறு

**நச்சுக் கிணறு** (மலாய் மொழி: *Perigi Beracun*; ஆங்கிலம்: *Poisoned Well*) என்பது நச்சுப் பொருட்கள் கலந்த ஒரு வகையான கிணறு. அரசருக்குத் துரோகம் செய்தவர்களைச் சித்திரவதை செய்ய இந்தக் கிணறு பயன்படுத்தப்பட்டதாக உள்ளூர் வரலாறு கூறுகிறது. குற்றவாளிகள் கிணற்றுக்குள் இறக்கப் படுவார்கள். ரப்பர் போன்ற திரவ நிலையிலான காட்டுத் தாவரங்களின் பால்; மற்றும் மூங்கில் நச்சுத் தளிர்கள் போன்ற நமைச்சலைக் கொடுக்கும் பொருட்கள் கலந்த கரைசல் நீர், குற்றவாளியின் கன்னம் வரை நிரப்பப்படும். அரசருக்குத் துரோகம் செய்தவர்கள் அவ்வாறு தண்டிக்கப்பட்டார்கள்.  
இந்தக் கிணற்றைப் பார்க்க விரும்புகிறவர்கள் கிணற்றை அருகிலிருந்து பார்க்கலாம். இருப்பினும், தேவையற்ற விபத்துகளைத் தடுக்கவும், சுகாதாரம் மற்றும் உடல்நலப் பாதுகாப்பிற்காகவும் இந்தக் கிணறு தற்போது இரும்புத் தட்டுகளால் மூடப்பட்டுள்ளது.
# புக்கிட் மெலாவத்தி

## காட்சியகம்

**புக்கிட் மெலாவத்தி காட்சிப் படங்கள்:**
# பிரம்மச்சாரினி

**பிரம்மச்சாரினி** (*Brahmacharini*; சமசுகிருதம்: ब्रह्मचारिणी) என்பர் தனது குருவுடன் மற்ற மாணவர்களுடன் ஆசிரமத்தில் வசிக்கும் அர்ப்பணிப்புள்ள மாணவியைக் குறிக்கிறது. மகாதேவியின் நவதுர்க்கை வடிவங்களில் இரண்டாவது அம்சமாக இவர் இருக்கிறார். மேலும் நவராத்திரியின் இரண்டாம் நாளில் (நவதுர்க்கையின் ஒன்பது தெய்வீக இரவுகள்) வழிபடப்படுகிறாள். பிரம்மச்சாரினி தேவி பார்வதியின் அம்சமாகத் திகழ்ந்து, வெள்ளை நிற ஆடைகளை அணிந்து, வலது கையில் ஜெபமாலையையும் இடது கையில் கமண்டலத்தையும் ஏந்தியுள்ளார்.
# பிரம்மச்சாரினி

## சொற்பிறப்பியல்

*பிரம்மச்சாரினி* என்ற சொல் இரண்டு சமசுகிருத வேர்ச் சொற்களிலிருந்து உருவானது:  
1. *பிரம்மா* (பிரம்மம் என்பதிலிருந்து சுருக்கப்பட்டது), "ஒரு சுயமாக இருக்கும் ஆன்மா, முழுமையான யதார்த்தம், உலகளாவிய சுயம், தனிப்பட்ட கடவுள், புனித அறிவு" என்று பொருள்.
1. *சாரினி* என்பது ஒரு *சார்யா* (चर्य) என்பதன் பெண்பால், இதன் பொருள் "ஆக்கிரமிப்பு, ஈடுபாடு, தொடர்தல், நடத்தை, நடத்தை, பின்பற்றுதல், உள்ளே செல்லுதல், பின்தொடர்தல்".  
வேத நூல்களில் *பிரம்மச்சாரினி* என்ற வார்த்தை புனிதமான மத அறிவைப் பின்தொடரும் ஒரு பெண்ணைக் குறிக்கிறது.
# பிரம்மச்சாரினி

## புராணக்கதை

பல்வேறு கதையின் வெவ்வேறு பதிப்புகளின்படி, கன்னி பார்வதி சிவனை மணக்க முடிவு செய்கிறார். அவருடைய பெற்றோர் அவருக்கு எதிர்ப்பு தெரிவிக்கின்றனர். ஆனால் அவர் சிவனை மணமுடிப்பதில் உறுதியாக இருந்து சுமார் 5,000 ஆண்டுகள் தவம் செய்கிறாள்.  
இதற்கிடையில், தேவர்கள் காதல் மற்றும் காமத்தின் இந்துக் கடவுளான காமதேவனை அணுகி, பார்வதி மீது சிவனிடம் ஆசையை உருவாக்கச் சொல்கிறார்கள். அவர்கள் தாரகன் என்ற அசுரனால் இயக்கப்படுகிறார்கள். அவனைச் சிவனின் குழந்தையால் மட்டுமே கொல்ல முடியும். காமதேவன் சிவனை ஆசை அம்பினால் எய்கிறார். சிவன் தனது நெற்றியில் உள்ள மூன்றாவது கண்ணைத் திறந்து காமனை எரித்து சாம்பலாக்குகிறார்.  
சிவனை வெல்லும் நம்பிக்கையையோ அல்லது மன உறுதியையோ பார்வதி இழக்கவில்லை. பார்வதி, சிவனைப் போல மலைகளில் வாழத் தொடங்குகிறாள். மேலும் அவர் செய்யும் அதே செயல்களான துறவு, யோகி மற்றும் தவம் போன்றவற்றில் ஈடுபடுகிறாள். பார்வதியின் இந்த அம்சம்தான் பிரம்மச்சாரினி தெய்வத்தின் அம்சமாகக் கருதப்படுகிறது. அவருடைய துறவு நாட்டம் சிவனின் கவனத்தை ஈர்க்கிறது. அவரது ஆர்வத்தைத் தூண்டுகிறது. சிவன் பார்வதியினை மாறுவேடத்தில் சந்தித்து, தன் பலவீனங்களையும் ஆளுமைப் பிரச்சினைகளையும் கூறி அவளைத் தடுக்க முயல்கிறான். பிரம்மச்சாரினி என்பது திருமணமாகாததைக் குறிக்கிறது. வெள்ளை நிறம் தூய்மையைக் குறிக்கிறது.
# பிரம்மச்சாரினி

## கோவில்கள்

- மா பிரம்மச்சாரினி தேவி துர்கா கோவில் உத்தரப் பிரதேச மாநிலம் பலியா, அனுமான் கஞ்ச் என்ற இடத்தில் அமைந்துள்ளது.
# பிரம்மச்சாரினி

## விழாக்கள்

நவராத்திரியின் இரண்டாம் நாளில் பிரம்மச்சாரினி தேவி வழிபடப்படுகிறார்.
# மோதேசுவரி

**மோதேசுவரி மாதா (***Modheshwari***)** என்பவர் *தேவி* பார்வதி அல்லது மகாகாளியின் ஒரு அம்சமாகும். இவர் குசராத்தின் மோத் சமூகத்தின் குல தெய்வம் .
# மோதேசுவரி

## புராணக் கதை

பிராமணர்களும் வைசியர்களும் பிரார்த்தனை செய்தபோது அவர்களைத் தொந்தரவு செய்வதன் மூலம் கர்ணத் என்ற அரக்கன் இப்பகுதியில் அழிவை ஏற்படுத்தி வந்ததாக நம்பப்படுகிறது. அசுரனிடமிருந்து பாதுகாப்பு தேடி, பிராமணர்களும் வைசியர்களும் ஒன்றாக பார்வதி மாதாவைச் சந்தித்தனர். அவர்களின் குறைகளைக் கேட்டதும், அவர் கோபமடைந்தார். அவருடைய வாயிலிருந்து ஒரு சுடர் வெளிப்பட்டது. அச்சுடர் மோதேசுவரி தேவி என்று அழைக்கப்படும் அவருடைய ஓர் அம்சத்தைப் பெற்றெடுத்தது. மோதேசுவரி தேவி அசுரனைக் கொன்று, மோத் சமூகத்திற்குத் தன்னுடைய ஆசீர்வாதங்களை வழங்கினார். தன்னை வணங்குபவர்களை எப்போதும் பாதுகாப்பதாகச் சபதம் செய்தார். இந்தத் தேவியின் அவதாரம் பதினெட்டு கைகளைக் கொண்டுள்ளது. ஒவ்வொரு கையிலும் ஓர் ஆயுதத்தைக் கொண்டுள்ளார். இவற்றில் மிகவும் முக்கியமானது திரிசூலம்.
# மோதேசுவரி

## உருவவியல்

தேவி பதினெட்டு கரங்களுடன் சித்தரிக்கப்படுகிறார். ஒவ்வொரு கையிலும் திரிசூலம், கடாகா, தல்வார், கமண்டலம், சங்கா, கட, பாஷ், தண்டா, டமரு உட்பட ஒவ்வொரு ஆயுதம் உள்ளது.